Na temelju članka 47. Statuta Općine Ervenik ("Službeni vjesnik Šibensko – kninske županije“, broj 1/21 i „Službeno glasilo Općine Ervenik“, broj 29/25), na prijedlog Općinskog načelnika Općine Ervenik, Općinsko vijeće Općine Ervenik, na svojoj 7. sjednici održanoj dana 17. rujna 2026. godine, donosi sljedeću:
ODLUKU
I. Predmet suglasnosti
Daje se suglasnost Općinskom načelniku Općine Ervenik, Predrag Burza da, u ime i za račun Općine Ervenik, pred nadležnim javnim bilježnikom potpiše:
Izmjenu i dopunu Izjave o osnivanju trgovačkog društva KOMUNALNO PODUZEĆE ERVENIK d.o.o. 

II. Sadržaj akata
Suglasnost iz točke I. ove Odluke odnosi se na tekst izmjene i dopune Izjave o osnivanju koji je usklađen sa Zakonom o trgovačkim društvima, Zakonom o komunalnom gospodarstvu te prethodnim zaključcima ovog Vijeća o osnivanju komunalnog poduzeća.

III. Ovlaštenje za zastupanje
Ovlašćuje se Općinski načelnik Općine Ervenik da poduzme sve potrebne pravne i administrativne radnje pred javnim bilježnikom, Trgovačkim sudom i drugim nadležnim tijelima radi potpune provedbe ove Odluke i upisa izmjena u sudski registar.

IV. Stupanje na snagu
Ova Odluka stupa na snagu prvoga dana od dana objave  objave u "Službenom glasilu Općine Ervenik.“

